આમ તો અમે કૉન્ટ્રાસેપ્ટિવ વાપરતાં હતાં, પણ એક વાર ભૂલ થઈ ગઈ અને મને પિરિયડ્સ મિસ થઈ ગયા. મારા ઘરની પરિસ્થિતિને કારણે તાત્કાલિક લગ્ન કરી લેવાં શક્ય નહોતાં એટલે મારા બૉયફ્રેન્ડે મને અબૉર્શન કરવા સમજાવી. તે મારી સાથે ડૉક્ટર પાસે આવ્યો અને બધું પૂરુંથાય ત્યાં સુધી રહ્યો પણ હતો. આ વાતને ચાર મહિના થઈ ગયા. મેં જોયું છે કે હવે તે મારાથી ડિસ્ટન્સ રાખે છે. ક્યારેક ભેટીને કિસ કરી લે છે, પણ પછી તરત જ હટી જાય છે. મને એકલા મળવાનું પણ તે ટાળે છે. તેના બદલાયેલા વર્તન વિશે તેને પૂછ્યું તો કહે છે કે આપણે પહેલાં લગ્ન કરી લઈએ, પછી જ સંબંધને આગળ વધારીશું. મને બહુ ડર લાગે છે. ખરેખર તે સાચું બોલતો હશે કે પછી હવે મારામાં રસ નહીં રહ્યો હોય? - ચેમ્બુર